Schliaziuns

1.	Quants onns aveva Catrina cura che sia mamma è morta e pertge è sia mamma morta?
Catrina aveva 6 onns cura che sia mamma è morta. Sia mamma è morta da cancer.

2.	Pertge na gieva Catrina betg gugent en l’ospital?
Perquai ch’i spizzava orribel là e las dunnas en quels scussals alvs faschevan tema ad ella.

3.	Co eran mintgamai las visitas tar la mamma da Catrina?
Cun mintga di pareva la mamma da Catrina pli e pli flaivla e sblatga. Per il solit era ella memia stancla  per pudair dir «Bun di». Il bab seseva simplamain be sper ses letg. El bragiva mintga giada. Catrina fugiva en quellas minutas adina en in chantun, il qual ella numnava il  «chantun senza larmas». 

4.	Co ha bab da Catrina declerà ad ella il tschiel?
In lieu, nua ch’igl è milli giadas pli bel che qua. Il tschiel cumenza en il lieu il pli magnific ch’il carstgaun po insumma s’imaginar e va vinavant enfin a la cumplaina beadientscha.

5.	Pertge n’ha Catrina tuttenina betg pli dastgà visitar sia mamma?
Il bab da Catrina manegiava ch’ella agiteschia memia fitg sia mamma, e che quai fetschia  vegnir mender sia malsogna.

6.	Co era quel di, cura che Catrina ha pudì discurrer la davosa giada cun sia mamma?
I pluveva ed il vent tschivlava tras las vias e las giassas. Catrina ha tschiffà tema cura ch’ella ha vis sia mamma en ses letg. Sia mamma guardava ora sco ina dunna estra.

7.	Tge èn stads ils davos pleds da la mamma da Catrina?
Ella ha ditg ch’ella haja fitg gugent Catrina e ch’ella giaja ussa en tschiel e vegnia a metter en in bun pled tar il char Dieu per sia pitschna mattatscha lumpazza.

8.	Tge ha Catrina anc vulì savair da sia mamma avant ch’ella è morta?
Ella ha vulì savair nua ch’il tschiel cumenzia.

9.	Co è stà quest temp da malsogna per il bab da Catrina?
Il bab era uschè desperà ch’el è fugì en sia lavur e vegniva be per durmir a chasa ed era quai betg adina. El bragiva savens. El na pudeva betg guardar tiers, co che sia dunna vegniva stenschentada  plaunsieu da temas, da quitads e da dolurs. El era fitg trist.